Pécs-Baranyai Kereskedelmi és Iparkamara

Kamarai üzleti delegáció Csehországba, Prágába támogatott részvételi lehetőséggel
2024-09-16 - 2024-09-18 | Prága, Cseh Köztársaság
A Magyar Kereskedelmi és Iparkamara (MKIK) Vállalkozásfejlesztési Projektjének keretében 2024. szeptember 16-18. között támogatott részvételi lehetőséggel üzleti delegációt szervez Csehországba, Prágába. Az exportőr kis- és középvállalkozások részvételét a Nemzetgazdasági Minisztérium támogatja költségvetési forrásból.

A kiutazás célja – az általános üzleti kapcsolatok fejlesztése mellett – a két ország vállalkozói közötti együttműködési lehetőségek feltérképezése, valamint a csehországi üzleti környezet bemutatása. A delegáció látogatást tesz a FOR ARCH nemzetközi építőipari szakvásáron. Ezenkívül terveink között szerepel egy üzleti rendezvény megszervezése is.
Miért érdemes részt venni?

ingyenes részvétel a szakmai és üzleti programokon,
tájékozódási lehetőség Csehország üzleti környezetéről, a gazdasági együttműködési lehetőségekről,
tárgyalás potenciális üzleti partnerekkel,
vásárlátogatás a FOR ARCH nemzetközi építőipari szakvásáron,
támogatott részvétel a megjelölt szektorokban tevékenykedő exportőr kis- és középvállalkozások számára:

szállástámogatás cégenként egy fő részére a két éjszakára egyágyas szobában reggelivel,
belépőjegy a vásárra egy napra egy fő számára cégenként,
kinti transzfer a hotel és a szakmai programok helyszínei között max. 2 fő számára cégenként – a transzfert a későbbiekben meghatározott hotelhez és a közös szakmai programokhoz biztosítjuk.

A FOR ARCH 2024 35. Nemzetközi Építőipari szakvásárról röviden
A FOR ARCH Csehország legnagyobb, évente megrendezésre kerülő építőipari szakvására, amely évről évre több száz kiállítót és több tízezer látogatót vonz. Fennállásának 34 éve alatt az építőipari szakemberek jól bevált találkozási pontja lett. A résztvevők az építőipar számos területével találkozhatnak, legyen szó az építkezések finanszírozásáról és megvalósításáról, kézműves megoldásokról és építőipari technológiákról, építőanyagokról, építőipari gépekről, építőszerkezetekről vagy akár építőipari berendezésekről. A szakvásáron vezető gyártók és beszállítók is részt vesznek.
A FOR ARCH Prágában, a közép-európai üzleti élet fontos központjában elhelyezkedő fekvésének köszönhetően egyedülálló lehetőséget kínál a hazai és külföldi kiállítók számára, hogy szolgáltatásaikat és termékeiket egy nemzetközi verseny keretében mutassák be.
Kiemelt építőipari szektorok:

Építőelemek és anyagok
Elektrotechnika és biztonság
Fűtés
Faépületek
Medencék, szaunák és SPA

A delegációba a Csehország iránt érdeklődő, az építőiparban tevékenykedő, exportorientált cégprofilú kis- és középvállalkozások jelentkezését várjuk.
Tervezett szakmai és üzleti programok

Tájékoztató rendezvény a csehországi gazdaságról és üzleti lehetőségekről.
Vásárlátogatás a FOR ARCH építőipari szakvásáron.

A részletes szakmai programról a későbbiekben küldünk tájékoztatást. A szakmai programok nyelve az angol, magyar tolmácsolást nem biztosítanak.

Szervezők
A Magyar Kereskedelmi és Iparkamara (MKIK) együttműködve a Tolna Vármegyei Kereskedelmi és Iparkamarával.
A támogatott részvétel feltételei

a magyaroroszági bejegyzésű kis- és középvállalkozás a fent megjelölt szektorok valamelyikében tevékenykedik,
exportorientált cégprofil,
a delegált cégképviselő megfelelő szintű angol nyelvtudása,
érvényes kamarai regisztráció,
a jelentkezéshez és a részvételhez szükséges minden dokumentum hiánytalan és megfelelő minőségben történő kitöltése és visszaküldése a megjelölt határidőig: jelentkezési lap, angol nyelvű cégprofil, cégszerűen aláírt költségvállalási nyilatkozat,
a megjelölt szektorokban tevékenykedő vállalkozások esetében az MKIK fizeti egy fő számára a két éjszaka szállásköltségét (egyágyas szobában reggelivel a későbbiekben meghatározott szállodában), a vásári belépőjegyet egy napra és a kinti transzfereket,
egy cégtől egy fő jelentkezését várjuk, de a szabad férőhelyek függvényében max. 2 fő részvétele lehetséges, a második résztvevőnek az MKIK csak a kinti transzferköltségeket fizeti,
a szállásköltség és a vásári belépőjegy támogatásának feltétele a költségvállalási nyilatkozat meghatározott határidőig történő cégszerű aláírása és visszaküldése.
A kinti transzferek csak abban az esetben biztosítottak, amennyiben a cégképviselő a későbbiekben javasolt szállodában száll meg, valamint végig a csoporttal közlekedik a szakmai programokra. Egyéb esetben a közlekedés egyéni szervezésben történik.
Az üzleti delegáció külföldi szakmai programjának gördülékeny lebonyolítása miatt az a célszerű, ha a csoport tagjai a kinti helyszínek között együtt közlekednek és egy hotelben szállnak meg. Az MKIK ezért tesz javaslatot szállodára. Ezektől eltérő szolgáltatásokat is igénybe lehet venni, de ebben az esetben a résztvevő nem részesül a szállás- és transzferköltség támogatásában.

Felhívjuk figyelmüket, hogy a jelentkezők részvételéről a Nemzetgazdasági Minisztérium és a Magyar Kereskedelmi és Iparkamara dönt. Az MKIK írásban értesíti a döntésről a jelentkezőket.
Várható költségek

a kiutazás költségei saját gépkocsival, vonattal vagy repülővel,
a szakmai programon kívüli étkezések, transzferek, fakultatív programok,
a második céges résztvevő esetén szállásköltség két éjszakára egyágyas szobában reggelivel, valamint a vásári belépőjegy.

Költségvállalási nyilatkozat

A szállásköltség és a vásári belépőjegy támogatásának feltétele a mellékelt költségvállalási nyilatkozat meghatározott határidőig történő cégszerű aláírása és visszaküldése.
Visszamondás esetén a cég köteles megtéríteni az előzetesen megrendelt szolgáltatás (szállás két éjszakára reggelivel) és a vásári belépőjegy költségét az MKIK-nak.

Adatkezelés
A Magyar Kereskedelmi és Iparkamara (MKIK) által végzett, személyes adatokra vonatozó adatkezelés az MKIK Adatkezelési Tájékoztatójában meghatározottak és a hatályos jogszabályok szerint valósul meg. Az MKIK Adatkezelési Tájékoztatója az MKIK honlapján elérhető: www.mkik.hu.

Jelentkezési határidő: 2024. július 23.
Jelentkezés módja
Az alábbiakban felsorolt három melléklet együttes, határidőre történő megküldése a turkovics.rebeka@mkik.hu e-mail címre:

jelentkezési lap – jelentkezőnként kell kitölteni
angol nyelvű cégprofil – cégenként kell kitölteni
költségvállalási nyilatkozat – cégenként kell kitölteni cégszerű aláírással

A jelentkezések elbírálása során előnyt élveznek azok a vállalkozások, amelyek nem vettek részt a Vállalkozásfejlesztési Projekt korábbi támogatott üzleti kiutazásain.
A támogatással kiutazó résztvevők létszáma korlátozott, ezért a jelentkezéseket azok beérkezésének sorrendjében fogadjuk be.
Kérjük, hogy az üzleti delegációval kapcsolatos foglalásaikat csak azt követően véglegesítsék, hogy az MKIK elfogadta és visszaigazolta cégük részvételét.

További információ: Turkovics Rebeka, külpiaci koordinátor
E-mail: turkovics.rebeka@mkik.hu
Telefon: (1) 474 5117

Üzletember-találkozó Bécsben magyar vállalkozók és osztrák kereskedelmi ügynökök számára
2024-06-11 11:30 - 16:30 (Europe/Budapest) | Magyarország Nagykövetsége, Bécs, Bankgasse 4-6., Bécs, 1010
Az Ausztriai Kereskedelmi Ügynökök Kamarai Szövetsége és a Bécsi Magyar Nagykövetség Külgazdasági Irodája üzletember találkozót szervez 2024. június 11-én.

A következő szakterületekről várnak érdeklődőket:

innovatív építőipari anyagok,
egészségügyi/orvostechnikai termékek,
fémipari termékek,
csomagolóipari termékek.

Amennyiben nem sikerül megfelelő üzleti partnert találnia, a helyszínen lévő szakértők és magyar-osztrák szervezők készséggel állnak rendelkezésre.
A rendezvény szimultán tolmácsolással, német nyelven zajlik.
A részvétel térítésmentes.
Tervezett program

11:30

Regisztráció
Büféebéd

12:30
Köszöntés, Előadások

Köszöntő és bevezető gondolatok – Szilágyiné Bátorfi Edit, nagykövet, Magyarország Nagykövetsége, Bécs
Kereskedelmi ügynöki tevékenységről készült rövid image-film bemutatása – Komm.-Rat Robert M. Hieger, Ausztriai Kereskedelmi Ügynökök Kamarai Szakszövetségének elnöke
Az osztrák-magyar gazdasági kapcsolatok áttekintése – Dr. Tefner Nóra, külgazdasági attasé, Magyarország Nagykövetsége, Bécs, – Külgazdasági Iroda
Értékesítés-Outsourcing, Új piacok felkutatása kereskedelmi ügynökökkel – Mag. Christian Rebernig, Ausztriai Kereskedelmi Ügynökök Kamarai Szakszövetségének vezetője
Az európai és osztrák kereskedelmi ügynöki jogi szabályozás – Dr. Gustav Breiter, Viehböck Breiter Schenk Nau & Linder Ügyvédi Iroda
Az Osztrák Gazdasági Kamara Külgazdasági Irodája szolgáltatásainak bemutatása – Mag. Gudrun Hager, Külgazdasági Iroda Regionális menedzsere

13:30

Kerekasztal beszélgetések
B2B beszélgetések
Networking

16:30
Rendezvény vége

A programváltoztatás jogát a szervezők fenntartják.
A rendezvény színhelye:
Magyarország Nagykövetsége, Bécs (1010 Wien, Bankgasse 6)
Parkolás a környéken parkoló cédulával lehetséges, max. 2 órás időtartamban ill. a nagykövetség közvetlen közelében lévő mélygarázsokban, mint pld.: BOE vagy WIPARK.
További információ:
Magyarország Nagykövetsége, Bécs Külgazdasági Iroda
Tel: +43 1 537 80 471, E-Mail: trade.vie@mfa.gov.hu
illetve
Bundesgremium der Sales Agents
www.salesagents.at
Tel: +43 5 90 900 – 3375, E-mail: salesagents@wko.at
JELENTKEZÉSI LAP

GreenTech Days meet Future of Building 2024
2024-04-17 - 2024-04-19 | Hibrid
Az Enterprise Europe Network Ausztria társszervezésében kerül megrendezésre ‘GreenTech Days meet Future of Building’ c. nemzetközi üzletember találkozó, melynek középpontjában a zöldtechnológiák és az építőipari szektor áll.

A rendezvény keretében személyes üzleti találkozók lebonyolítására 2024. április 17-én, online pedig 2024. április 18-19-én lesz lehetőség.
REGISZTRÁCIÓ
Kiemelt témák:

Környezetvédelem:
hulladékgazdálkodás, újrahasznosítás, körforgásos gazdaság, hulladékból energiává alakítás, erőforrás-hatékonyság, vízgazdálkodás, vízellátás, szennyvízkezelés, szennyvíztisztítás, szűrőrendszerek stb.
Energia:
vízenergia, szélenergia, napenergia és fotovoltaika, biomassza, bioüzemanyagok, biogáz, hőszivattyúk, geotermikus energia, hidrogén, energiatárolás stb.
Hatékonyság/zöld épületek:
építési technológiák, energiatakarékos épületek, építőanyagok, szigetelőanyagok stb.
Építőipar/infrastruktúra:
élvonalbeli fejlesztések az építőipar és az infrastruktúra területén, beleértve a legmodernebb építőanyagokat, innovatív építési módszereket, jövőorientált tervezési stratégiákat, robotika integrációját, fa- és faépítési technikákat, technológiai és együttműködéseket és még sok minden mást.

Az üzletember találkozón történő részvétel díjmentes, a kutazás és szállás önköltséges.

További információ: een@pbkik.hu

Bevezetés a könnyűsúlyú anyagok világába - AMULET webinárium
2023-03-21 13:00 - 14:00 (Europe/Helsinki) | Online
Az AMULET projekt keretén belül a következő webinárium a könnyűsúlyú anyagokkal, azon belül a ragasztásos illesztési technológia könnyűsúlyú alkalmazásával foglalkozik. Ha szakértője a témának, azért, ha most ismerkedik ezzel a területtel, akkor pedig azért érdemes részt venni.

A ragasztásos illesztéstechnológia jelentős szerepet játszik a több anyagból készült, magasan tervezett szerkezetek megvalósításában. A súlymegtakarítástól kezdve a tervezés rugalmasságáig a ragasztóanyagok számos előnyt kínálnak a mérnöki kötéseknél.
Az AMULET projekt oktatási tevékenységének keretében a Flanders Make szervezi ezt a „Ragasztásos illesztéstechnológia a könnyűsúlyú alkalmazásokhoz” című webináriumot.
A webináriumon való részvétel ingyenes, de regisztrációhoz kötött! A webinárium nyelve az angol.
Előzetes regisztráció szükséges a következő linken: https://amulet-h2020.eu/webinar-assembly-joining/

És azt tudta, hogy…
az AMULET projekt keretében 4 iparágban – autóipar, repülőgépipar, építőipar, energia ipar – 3 féle anyagra – könnyűfém ötvözetek, kerámia kompozitok, szálerősítésű polimerek – állítottak kihívásokat a nemzetközi konzorcium partnerei?
KKV-k jelentkezését várják 2023. március 22-ig a kihívások megoldására, 120.000 EUR/konzorcium (max. 60.000 EUR/kkv), és szakmai támogatás mellett. Érdekes lehetőség, ugye!?

További információ: Szigeti Rudolf, szigeti.rudolf@pbkik.hu, https://amulet-h2020.eu/
https://amulet-2oc-h2020.fundingbox.com/

Fahulladék volt, bevétel lesz
2022-12-15 09:30 - 11:00 (Europe/Helsinki) | Online
Fahulladék keletkezik a vállalkozás működése közben? Eddig nem tudta, mihez kezdjen vele? Mutatunk egy megoldást, ami bevételt is jelent a vállalkozásnak!

A Pécs-Baranyai Kereskedelmi és Iparkamara elkötelezett a fenntartható, észszerű gazdaság mellett. Ezt igyekszik erősíteni a helyi vállalkozásokkal történő szoros együttműködéssel, valamint a vállalkozások közti kooperációs lehetőségek megteremtésével.
A mohácsi székhelyű Kronospan-Mofa Hungary Kft. olyan partnereket keres, akiktől fa hulladékot vásárolhat fel. Az online fórumon megismerkedhet a részletekkel, és választ kaphat kérdéseire.
A program röviden:

Prezentáció: Kronospan/FALCO + fa-újrahasznosítási technológia + körforgásos gazdaság a gyakorlatban (15 perc)
Fahulladék-specifikációk, begyűjtési-előkezelési-logisztikai-újrahasznosítási legjobb gyakorlatok (15 perc)
Koncesszió hulladékgazdálkodásban, a MOL szerepe 2023. július 1-jétől, hogyan hat ez a fahulladékok piacára (15 perc)
Kérdések / válaszok

Mint ismeretes, az ipari szegmens fa-csomagolási hulladékai (egyéb más hulladékáramok mellett) 2023. július 1-jétől a MOL, mint koncesszor tulajdonába kerülnek a hulladékká válás pillanatában. A Kronospan-Mofa Hungary Kft., valamint szombathelyi társgyára (Falco Zrt.) koncesszori alvállalkozóként pályázik a fa hulladékkezeléssel kapcsolatban.
A cég szombathelyi gyárában jelenleg fahulladékból is gyártanak forgácslapot. Az ehhez szükséges fahulladékuk ~50%-át szerzik be Magyarországról, a többit importálják. Cél a magyar mennyiségek további emelése és a 100%-ban fahulladékból, újrahasznosítással történő forgácslap-gyártás.
A cég keresi azon potenciális partnereit, akiktől az alábbi pontokban felsorolt fa hulladékot felvásárolhatják:

Fa-csomagolási hulladékok (raklap, láda, kaloda, kábeldob, doboz stb.)
Építési-bontási fahulladékok (léc, gerenda, zsalu, bontott bútor stb.)
Bútor, illetve bútoripari leeső, méretre vágási maradék elemek (forgácslap, laminált forgácslap, OSB)
Tömörfa elemek (építő-, vagy bútoriparból)

Az online fórumon való részvétel díjmentes, de regisztrációhoz kötött, előfeltétele az alábbi regisztrációs űrlap kitöltése.
A regisztrált résztvevőknek a fórumot megelőző napon küldjük ki a találkozó linkjét (ZOOM).
Az eseményre a jelentkezés lezárult. Kérjük, vegye fel a kapcsolatot a szervezővel: Nagy Eszter, nagy.eszter@pbkik.hu
Fahulladék átvételi tudástár

Az építőipar helyzete és kilátásai Németországban és Magyarországon - konferencia és egyéni üzleti tárgyalások
2022-06-21 09:30 - 2022-06-23 15:00 (Europe/Helsinki) | Német-Magyar Gazdaság Háza, Lövőház u. 30., Budapest, 1024, Magyarország
A Német-Magyar Ipari és Kereskedelmi Kamara 2022. június 21-én konferenciát szervez „Az építőipar helyzete és kilátásai Németországban és Magyarországon” címmel.
A rendezvényt követően lehetőség nyílik kooperációs megbeszélések folytatására az előadó német vállalatokkal, amelyek üzleti kapcsolatokat keresnek Magyarországon.
2022. június 21. – KONFERENCIA
Helyszín: Német-Magyar Gazdaság Háza (1024 Budapest, Lövőház u. 30.)
Időpont: 9:30 – 15:00

A rendezvényen német és magyar előadók adnak áttekintést az építőipar aktuális helyzetéről Magyarországon és Németországban.
Emellett olyan német vállalatok mutatják be innovatív termékeiket, megoldásaikat, amelyek üzleti kapcsolatokat, együttműködő partnereket keresnek Magyarországon.

2022. június 21-23. – EGYÉNI TÁRGYALÁSOK
Azon magyar vállalkozások számára, akik érdeklődnek a német vállalatokkal való együttműködés iránt, június 21. és 23. között egyéni tárgyalásokat szervezünk. A megbeszélésekre a Német-Magyar Ipari és Kereskedelmi Kamara épületében vagy a magyar tárgyalópartner székhelyén kerül majd sor.

Bauer Spezialtiefbau GmbH – speciális mélyépítés
Gerd Wedekind Baumaschinen GmbH – Liebherr toronydaruk kereskedelme
GP Papenburg Maschinenbau GmbH – Építőipari gépek, gréderek gyártása
MJ Gerüst GmbH – homlokzati állványrendszerek
Paul Maschinenfabrik GmbH & Co. KG – gépek és berendezések feszített beton gyártásához
PEINER SMAG Lifting Technologies GmbH – markolókanalak

rÉSZVÉTEL

A rendezvényen, valamint a tárgyalásokon való részvétel az érdeklődők számára ingyenes, de előzetes regisztrációhoz kötött.
A német előadások szinkrontolmácsolással hangzanak el.
A tárgyalásokhoz szükség esetén díjmentesen tolmácsot biztosítanak.
Jelentkezés az online jelentkezési lap kitöltésével lehetséges.

JELENTKEZÉSI HATÁRIDŐ

Egyéni tárgyalásokra: 2022. június 10.
Konferenciára: 2022. június 16.

További kérdések esetén az érdeklődők az alábbi elérhetőségen vehetik fel a kapcsolatot a szervezőkkel:
Szabó Erika projektvezető
Tel: +36 1 3457 618
E-Mail: szabo@ahkungarn.hu

További információk és a programterv ezen a linken érhetők el: Előadások és kapcsolatépítés német vállalatokkal – 2022. június 21.-23.

REGISZTRÁCIÓ

Innovatív Építőipar MEGRA 2022
2022-04-21 10:00 - 2022-04-22 10:00 (Europe/Helsinki) | Majorossy Imre utca 36., Pécs, 7625, Magyarország
Az Enterprise Europe Network társszervezésében zajló Innovatív építés MEGRA 2022. április 21 és 22 között megrendezésre kerül Gornja Radgonaban (Szlovénia), valamint online is.

Az üzleti partnerkereső esemény egyedülálló lehetőséget biztosít Önnek arra, hogy találkozzon innovatív megoldásokkal és technológiákkal kapcsolatos potenciális partnerekkel, amelyek támogatják az Ön vállalkozásának fejlődését.
Mikor

2022. április 21., 10.00-12.00: Virtuális tematikus előadások
2022. április 21., 12.00-17.00: Virtuális B2B rendezvény
április 22., 10.00-14.00: B2B rendezvény (hibrid: a vásáron + virtuális)
Jelentkezési határidő: április 2022. 2022. április 20.
Találkozók foglalása: március 14. – 2022. április 20.

A tárgyalt témák

Építőanyagok
Építőipari gépek, berendezések és szerszámok
Fűtés, szellőzés és légkondicionálás
Megújuló energiaforrások
Telepítés
Környezetvédelem
Szoftver, információs rendszer
Építési beruházások

REGISZTRÁCIÓ

Futurebuild 2022
2022-03-02 - 2022-04-03 | Online
Drive Net Zero in the Built Environment – Brokerage Event

Az Innovate UK EDGE által Londonban sorra került a világ legnagyobb fenntartható építőipari kiállítása márciusban, amire építve lehetőség nyílik, hogy megismerjen esetleges partnereket, és bemutassa vállalkozását a kulcsfontosságú döntéshozókkal folytatott online találkozók során, valamint felfedezze az építőipar világának innovatív fejlesztéseit.
Kik vehetnek részt?
Az esemény egy egyedülálló lehetőség az Egyesült Királyság és a nemzetközi beszállítók, vállalkozók és forgalmazók számára, hogy bemutassák és felfedezzék az új és innovatív nettó zéró termékeket és szolgáltatásokat a következő ágazatokban:

Energiahatékonyság
Alacsony szén-dioxid-kibocsátású energia
Anyagok
Városi infrastruktúra
Helyszínen kívüli

A részvétel díjmentes, de regisztrációhoz kötött.
REGISZTRÁCIÓ

Match4Industry 2021 - online multiszektorális üzletember találkozó
2021-12-08 10:00 - 2021-12-09 18:00 (Europe/Helsinki) | online
A rendezvény 2021. december 8-án és 9-én virtuálisan kerül megrendezésre az ABİGEM East Marmara, a Kocaeli Iparkamara és az Enterprise Europe Network szervezésében.
Fókusz ágazatok, szektorok

Autóipari beszállítás
Vegyipari
Építőipar és építőanyagok
Elektronika, elektrotechnika
Energia
Környezetvédelem
Információs és kommunikációs technológiák
Fém- és gépipar
Műanyag és gumiipar
Gumiabroncs

A Match4Industry áttekintése

Széles körű nemzetközi partnerhálózat segíti a vállalatokat a rendezvény előtt.
Szakmai segítségnyújtás a rendezvény előtt, alatt és után.
Fedezzen fel új piacokat és üzleti lehetőségeket Törökországban és azon túl is.
Fedezze fel az innovatív ötleteket a megoldások és/vagy új termékek kifejlesztéséhez.

REGISZTRÁCIÓ

Pécsi építőipari klubest
2021-10-27 16:30 - 21:00 (Europe/Helsinki) | TERRÁN Székház oktatóterem, Engel János u. 8., Pécs, Baranya, 7630, Magyarország
Az Épületszigetelők, Tetőfedők, Bádogosok és Ácsok Szövetsége október 27-én Pécsen szakmai klubestet szervez a TERRÁN Tetőcserép Gyártó Kft. és a ROTO Elzett Kft. együttműködésében.

A főként kivitelezőknek meghirdetett interaktív rendezvényen való részvétel ingyenes, de előzetes jelentkezéshez (e-mailen vagy telefonon) kötött!
Időpont: 2021. október 27. szerda, 16.30-21.00
Helyszín: TERRÁN Székház oktatóterem, 7630 Pécs, Engel János u. 8.
Szervező: Perényi László ÉMSZ területi titkár
Témák: Terrán Generon – a napelemes tetőcserép – Energiatudatos megoldás esztétikusan a Terrántól
előadó: László Miklós tetőfedő mester, Generon kivitelezési szaktanácsadó, TERRÁN Kft.
Előszerelt tetőtéri ablakok – szakszerű csatlakozás biztosítása
előadó: Takács Zoltán, szaktanácsadó, ROTO Elzett Kft.

Jelentkezés: emsz@emsz.hu és/vagy simon.vali@emsz.hu tel: 06706474730
Nem csak ÉMSZ tagok, környékbeli ács, tetőfedő, bádogos szakemberek vagy szakmagyakorlókat is várnak szakmai partnerükkel együtt.

Qatar Matchmaking & Exhibition Event 2021 - Online üzletember találkozó
2021-07-13 - 2021-07-15 | Online
A Qatar Development Bank és az Enterprise Europe Network Quatar virtuális nemzetközi üzletember találkozót szervez, melyre várják az érdeklődő magyar vállalkozásokat is!

A rendezvényre a következő ágazatokban működő vállalkozásokat várják:
• Építőipar,építőanyagok,elektromos berendezések
• Műanyag és csomagolás
• Vegyi termékek
• Papírtermékek
• Gyorsan forgó fogyasztási cikkek (FMCG)
• Élelmiszeripar, vendéglátás
• ICT, startup
• Gyógyszeripar, egészségügy és orvosi felszerelések
A rendezvény díjmentes, de előzetes regisztrációhoz kötött:
REGISZTRÁCIÓ

Get ready for Japan - Üzleti lehetőségek és exportképzés
2021-05-31 - 2021-06-11 | Online
Az EU Japan-Centre kéthetes online képzést és üzleti partnertalálkozót szervez, ahol a vállalkozások első kézből ismerhetik meg a japán üzleti környezet és kultúra sajátosságait online workshopok, céglátogatások és előadások során.

Miért érdemes jelentkezni?

megismerhetik és elsajátíthatják a japán üzleti környezet, az üzleti gyakorlatok és a japán stílusú személyes kommunikáció alapvető elemeit,
új üzleti kapcsolatokat alakíthatnak ki,
megismerhetik a japán társaságokon belüli döntéshozatali folyamatot, növelve a sikeres üzleti megállapodások számát,
megerősíthetik üzleti kapcsolatukat a jelenlegi japán ügyfelekkel, és megkönnyíteni a kapcsolatokat a jövőbeli partnerekkel

Jelentkezés feltételei; a résztvevő

EU-tagállam állampolgára,
vállalkozása/munkaadója az EU-tagállamok területén található,
vállalkozás tulajdonosa > 50% EU vagy COSME partnerországban található,
angol nyelvtudással rendelkezik,
vállalkozásnál menedzseri, vezetői pozíciót tölt be stb.
vállalkozásnak legyen Japánban történő piacralépésre, terjeszkedésre vonatkozó stratégiája.

Jelentkezési határidő: 2021. április 15.
Képzés időpontja: 2020. május 31 – június 11.
Részletes információk és jelentkezés ITT.

Hannover Messe - Technology & Business Cooperation Days 2021
2021-04-12 - 2021-04-15 | Online
A Hannover Messe egyedülálló módon, egy helyen és időben mutatja be a technológiai innovációk teljes skáláját az egész értékesítési láncon keresztül – az automatizálástól a beszállítói megoldásokig.

Az Enterprise Europe Network szervezésében megrendezésre kerülő online üzletember találkozó lehetővé teszi a vállalkozások és a kutatási intézmények számára, hogy megfelelő partnereket találjanak üzleti, technológiai és kutatási együttműködésre, valamint kereskedelmi partnerségre.
Kiemelt témák:

Ipar 4.0 és okos gyár megoldások
Erőforrás- és energia-hatékony termelési technológiák
Fenntartható energia és mobilitás
Mérőeszközök

A rendezvényen történő részvétel díjmentes, de előzetes regisztációhoz kötött:
REGISZTRÁCIÓ

Future of Building 2021
2021-03-23 | Online
Az Enterprise Europe Network és az Osztrák Gazdasági Kamara bécsi irodájának közös szervezésében idén online kerül megrendezésre a Future of Building konferencia és üzletember találkozó.

A nagyszabású rendezvény célja az építőipar és a kapcsolódó szakterületek vállalkozóinak nemzetközi üzleti együttműködésének elősegítése, teret adva a legújabb fejlesztések és innovatív megoldások bemutatására.
Kiemelt témák:

fenntartható, egészséges építőanyagok
zöld építőipar
okos megoldások az építőiparban
közel nulla energiaigényű épületek

A rendezvényen való részvétel díjmentes, de előzetes regisztrációhoz kötött:
REGISZTRÁCIÓ

Virtual Quatar Matchmaking Event - Online Nemzetközi Üzletember Találkozó
2021-03-02 - 2021-03-03 | Online
A Katar Fejlesztési Bank és az Enterprise Europe Network társszervezésében online üzletember találkozóra kerül sor.

Az online rendezvény keretein belül előre megszervezett üzleti találkozók lehetőséget adnak arra, hogy a lehetséges üzletfelek közül az Önök számára legígéretesebb partnerekkel tárgyalhassanak.
Az üzletember találkozóra elsősorban a következő ágazatokban működő vállalkozásokat, gyártókat, egyetemeket, kutatóintézeteket várják:

építőipar, építőanyagok
műanyagipar, csomagolóanyagok
élelmiszeripar, gyorsan forgó fogyasztási cikkek (FMCG)
gyógyszer-, egészségipar, orvostechnológia
IT, ICT
papíripar

Az online üzleti tárgyalásokon való részvétel díjmentes, de előzetes regisztrációhoz kötött:
REGISZTRÁCIÓ

Építőipari nemzetközi üzletember találkozó - Construction 2021
2021-02-23 - 2021-02-24 | Online
Az Enterprise Europe Network online építőipari üzletember találkozót szervez, melynek keretében lehetősége nyílik a bolgár, román, szerb, török és magyar vállalkozásoknak, állami intézményeknek, egyesületeknek, klasztereknek, valamint befektetőknek üzleti hálózatuk bővítésre, új ügyfelek felkutatására, új technológiák és termékek bemutatására.

Az üzletember találkozón való részvétel díjmentes, de előzetes regisztrációhoz kötött:
REGISZTRÁCIÓ
Javasoljuk a résztvevőknek, hogy részletes cégprofilt és együttműködési ajánlatokat készítsenek a számukra megfelelő partner megtalálása érdekében.

Cseh-magyar üzleti fórum
2021-02-11 10:00 - 2021-02-12 16:00 (Europe/Helsinki) | Online
A Cseh Kereskedelmi Kamara és a Magyar Kereskedelmi és Iparkamara közös szervezésében kerül megvalósulásra a cseh-magyar online üzleti fórum és nemzetközi üzletember találkozó, melyen várják minden a cseh piac iránt érdeklő vállalkozás részvételét.

Időpont: 2021. február 11., 10.00 órától február 12., 16.00 óráig.
Az eseményre elsősorban az alábbi szektorokban tevékenykedő vállalkozások jelentkezését várják:

autóipar
transzport és infrastruktúra
energetika
építőipar.

Ez időszak alatt lesznek elérhetőek a kamarai köszöntőbeszédek, a két ország gazdaságát, üzleti környezetét bemutató előadások, illetve nyílik lehetőség az online üzleti tárgyalások lebonyolítására az esemény platformján.
Jelentkezési határidő: 2021. február 10.
Jelentkezés módja:
A rendezvény ingyenes, de előzetes online regisztrációhoz kötött. A résztvevői létszám korlátozott.

Az eseményre a következő linken keresztül lehet regisztrálni: https://live.eventtia.com/en/czechhungarianbusinessforum. A harmadik (Hungarian Participants) opcióra klikkelve töltsék ki a regisztrációs űrlapot különös tekintettel cégprofil megadására. A regisztrációt követően egy visszaigazoló e-mailt kapnak.
Miután a Cseh Kereskedelmi Kamara elfogadta a regisztrációjukat, (amelyről e-mailben kapnak majd értesítést), klikkeljenek az esemény honlapján a bemutatkozó oldal alján található „AFTER THE REGISTRATION AND VALIDATION CLICK HERE TO ENTER THE BUSINESS FORUM PAGE AND PLAN YOUR B2B MEETINGS“ szövegre. A regisztrációs e-mail cím megadását követően egy kódot kapnak. E kód megadásával tudnak belépni az üzleti fórum weboldalára.
Ezen az oldalon nyílik lehetőség a B2B tárgyalások beütemezésére az online található cseh cégekkel február 11., 10.00 óra és február 12., 16.00 óra közötti időszakban. A regisztrált cégek listája az oldalon található. Javasoljuk az oldal többszöri meglátogatását a folyamatosan érkező regisztrációkra és beütemezett tárgyalásokra való tekintettel.

A köszöntő szövegek és az előadások anyagai a fórum időtartama alatt és az azt követő napokban is elérhetők maradnak az esemény honlapján.

Beszállítói és üzleti lehetőségek Lengyelországban
2020-12-03 14:00 - 15:00 (Europe/Helsinki) | Online
Milyen beszállítói lehetőségek várnak a hazai vállalkozásokra Lengyelországban? Kik lesznek segítségére az üzleti partnerkeresésben? Hogyan lehet hatékonyan lebonyolítani a piacra lépési folyamatokat?

A CED Közép-európai Gazdaságfejlesztési Hálózat Nonprofit Kft., a Győr-Moson-Sopron Megyei Kereskedelmi és Iparkamara és a Pécs-Baranyai Kereskedelmi és Iparkamara szervezésében megrendezésre kerülő online tájékoztatón ezekre a kérdésekre is választ kaphatnak a résztvevők.
Időpont: 2020. december 03. (csütörtök) 14:00
Helyszín: ONLINE (ZOOM felületen keresztül, a csatlakozási link előzetesen kiküldésre kerül a résztvevők számára)
Program
14:00-14:20 Üzleti lehetőségek Lengyelországban és a CED szolgáltatásai a cégek külpiacra lépésének elősegítésére
Dr. Wisniewski Anna – irodavezető, CED Közép-európai Gazdaságfejlesztési Hálózat Nonprofit Kft., Krakkó
14:15 -14:30 A jogviták hatékony elkerülése és rendezésének lehetőségei a lengyel-magyar üzleti kapcsolatokban
Dr. Balázs Tamás – vezető ügyvéd, Balázs & Kovátsits Ügyvédi Társulás
14:30 -14:45 A Lengyel-Magyar Gazdasági Kamara megalakulása és a cégek számára elérhető új potenciális szolgáltatások
Marcin Pacholski – a Lengyel-Magyar Gazdasági Kamara igazgató tanácsi tagja
14:45-15:00 Tapasztalatok a lengyel piacról, gyártói és beszállítói kapcsolatok
Kolonics Péter, irodavezető, Euro-Tools Hungary Kft.

A tájékoztató után az előadók további tájékoztatást nyújtanak, vagy a későbbiekben az ITT&MOST felületén tárgyalásra jelölhetőek lesznek. Amennyiben konkrét kérdése van a témával kapcsolatban, azt a regisztráció során tudja előzetesen megírni az előadóknak.
Az előadások magyar nyelven zajlanak.

Az eseményen való részvétel díjmentes, de előzetes regisztrációhoz kötött:

This form is currently closed for submissions.

Európai támogatások vállalkozásoknak nemzetközi együttműködéshez
2020-11-26 14:00 - 15:30 (Europe/Helsinki) | Online
Milyen versenyelőnyt nyújt egy iparág kulcsszereplőinek társulása? Hogyan tud az Ön cége kapcsolódni nemzetközi együttműködésekhez?
A Dél-Alföldi Regionális Innovációs Ügynökség Közhasznú Egyesület szervezésében megvalósuló online rendezvényen bemutatásra kerülnek azok a lehetőségek, melyek a hazai vállalkozások részére nyílnak meg a BRILLIANT, SMARTENERGY és METABUILDING projektek keretében üzleti látogatások és innovatív közös projektek előkészítésére 2021-től kezdődő megvalósítással.

A KKV-k versenyképességének növelését és innovációs potenciáljának kiaknázását célzó projektpartnerségek széleskörű támogatást nyújtanak a vállalkozások számára többek között tudásmegosztással, piaci alapú klaszterstratégiák kidolgozásával, ágazatok közötti együttműködési lehetőségek bemutatásával középpontban az építőipar és kapcsolódó ágazatainak előremutató megoldásaival.
Időpont: 2020. november 26. 14.00
Helyszín: ONLINE (az esemény ZOOM linkje előzetesen kiküldésre kerül a résztvevők számára)

Program
14:00 – 14:10 Köszöntők – ESCA, BRILLIANT, SMARTENERGY (video üzenetek)
14:10 – 14:25 Gonda Ágnes: Archenerg Klaszter és ClusterXchange lehetőségek (online üzleti kapcsolatépítés)
14:25 – 14:35 Kérdések és válaszok
14:35 – 14:50 Gyulai Tamás, Németh Róbert: MIÉNK klaszter és ClusterXchange lehetőségek (látogatások üzleti partnereknél)
14:50 – 15:00 Kérdések és válaszok
15:00 – 15:20 Maróti Péter: STEPP klaszter és METABUILDING lehetőségek (innovációs voucher és támogatás)
15:20 – 15:30 Kérdések és válaszok
Előadók

Gonda Ágnes – ARCHENERG – Nemzetközi Megújuló Energetikai és Építőipari Klaszter
Gyulai Tamás, Németh Róbert – MIÉNK – Magyar Innovatív Építőipari Nyílt Klaszter
Maróti Péter – STEPP – Science, Technology and Education Platform for Photonics/ Lézer Klaszter

A tájékoztató után az előadók további tájékoztatást nyújtanak, vagy a későbbiekben az ITT&MOST felületén tárgyalásra jelölhetőek lesznek. Amennyiben konkrét kérdése van a témával kapcsolatban, azt a regisztráció során tudja előzetesen megírni az előadóknak.
Az előadások magyar nyelven zajlanak.
Az esemény regisztrációja lezárult!

Magyar-Román Üzleti Fórum - ONLINE
2020-11-26 - 2020-11-27 | Online
A CED Közép-európai Gazdaságfejlesztési Hálózat Nonprofit Kft. kolozsvári irodája, Magyarország Kolozsvári Főkonzulátusa, valamint a Kolozs Megyei Kereskedelmi és Iparkamara közös szervezésében megvalósuló VIII. Magyar-Román Üzleti Fórum az innovatív digitalizációs megoldások bemutatása mellett online kétoldalú üzleti tárgyalások lebonyolítására is lehetőséget biztosít a résztvevők számára.

A szakmai előadásokat követően konkrét üzleti tárgyalásokra kerül sor, amelyeknek célja elsősorban a magyar vállalkozások erdélyi piacon való sikeres megjelenésének támogatása.

Az üzleti tárgyalások nem épülnek kizárólagosan a rendezvény tematikájára, éppen ezért minden olyan vállalat jelentkezését várjuk, akik az erdélyi, illetve a romániai piacon szeretnének megjelenni termékeikkel, szolgáltatásaikkal.
Rendezvény időpontja: 2020. november 26-27.
Szakmai előadások
2020. november 26. (csütörtök) 13:00 órától 16:30 óráig – UTC+1
B2B tárgyalások:
2020. november 26. (csütörtök) 16:30 órától 19:10 óráig – UTC+1
B2B tárgyalások:
2020. november 27. (péntek) 09:00 órától 18:00 óráig – UTC+1

Az eseményen való részvétel díjmentes, de előzetes regisztrációhoz kötött:
REGISZTRÁCIÓ

Virtuális B2B az építőiparban
2020-11-18 - 2020-11-19 | Online
Az Enterprise Europe Network meghívja Önt, hogy vegyen részt a 2020. november 18–19-én Bulgária, Magyarország, Románia, Szerbia és Törökország között megrendezésre kerülő Virtual B2B Event-Construction-2020 programon. Ez az esemény a nagyvállalatoknak, a kkv-knak, az állami intézményeknek, az egyesületeknek, a klasztereknek, a befektetőknek egyedülálló lehetőséget biztosít az üzleti és technológiai partnerségek megalapítására az előre tervezett 1-1 találkozókon keresztül.

Fókuszpontok:

Építési anyagok
Építőiparban használatos gépek

Regisztráció: https://construction-2020.b2match.io/signup

Építőipar, energia és belsőépítészet egy helyen / BUD-GRYF & HOME Fair 2020
2020-03-27 10:00 - 16:30 (Europe/Helsinki) | BULWARY EVENT CENTRE, Tadeusza Wendy 14, Szczecin, 70655, Lengyelország
Nemzetközi üzletember találkozóra kerül sor az Enterprise Europe Network szervezésében az idén 11. alkalommal megrendezésre kerülő Bud-Gryf & Home Fairs vásár társrendezvényeként.

A rendezvény kiemelt szektorai:

Építőipar
Energia
Belsőépítészet.

Főbb területek:

Építőanyagok
Gépek és eszközök
Építési és belsőépítészeti anyagok
Megújuló és hagyományos energia
Szolgáltatók: geodézia, térképészet, tervezés

A rendezvény résztvevői új technológiák és trendek megismerése mellett, üzleti partnerségeket, közös technológiai, K+F projektterveket dolgozhatnak ki.
REGISZTRÁCIÓ
Jelentkezési határidő: 2020. március 16.
További információért keresse az Enterprise Europe Network pécsi irodáját:
eenpecs@pbkik.hu

ATIPIKUS FOGLALKOZTATÁS AZ ÉPÍTŐIPARBAN
2020-02-12 13:00 - 17:00 (Europe/Helsinki) | Pécsi Kereskedelmi Központ, Majorossy Imre utca 36., Pécs, Magyarország
A Pécs-Baranyai Kereskedelmi és az EFOP-1.2.9-17-2017-00082 „Munka ÉS Család – A nők munkaerő-piaci helyzetének javítása és Nő-Köz- Pont létrehozása Pécsett” című projekt keretében fórumot tart a nők építőiparban betöltött szerepéről és az atipikus foglalkoztatásban rejlő lehetőségekről.
A munkaadók egyre inkább azzal szembesülnek, hogy a szakképzett munkaerő hiánya és a jogszabályokban előírt feltételeknek való megfeleléshez alternatív módszereket és alkalmazottakat kell bevetniük, ha lépést akarnak tartani a piaccal is. Jelenleg a szakmákat tanulók közül egyre több eddig hagyományosan férfi szakmákban helyezkednek el nők, bár itthon még nincs akkora hagyománya ennek a trendnek. Vajon készen áll a hazai építőipar a női munkaerőre? Milyen feltételekkel, módszerekkel lehetne megkönnyíteni az átmenetet?
IDŐPONT: 2020. február 12. 13.00 – 17.00
HELYSZÍN: Pécsi Kereskdelemi Központ (7621 Pécs, Majorossy Imre u. 36.)
PROGRAM:
13:00 – 13:05 KÖSZÖNTŐ
13:05 – 13:20 PÉCSI CSALÁD- ÉS KARRIERPONT (Pazaurek Szabina, projektmenedszer)
13:30 – 13:50 ÉPÍTŐIPAR A 21. SZÁZADBAN – NŐI MUNKAERŐ ÉS ATIPIKUS FOGLALKOZTATÁSI FORMÁK (Herbert Gábor, PBGSZ NKFT.)
14:00 – 15:30 KEREKASZTAL BESZÉLGETÉS
15:30 – 15:45 KÁVÉSZÜNET
15:45 – 17:00 ÖSSZEGZÉS, ÉRTÉKELÉS

III. Nemzetközi Energia Fórum
2019-09-27 | Hotel Cornaro, Sinjska ul. 6, Split, 21000, Horvátország:
Az Európai és Globalizációs Tudományok intézete által idén harmadik alkalommal kerül megrendezésre a Nemzetközi Energia Fórum Horvátországban.

A rendezvény három szekcióra oszlik:

Globális energetikai trendek és előrejelzések
A Három Tenger Kezdeményezés és az Európai Energetikai Trendek
Európa és Horvátország: Napenergia

PROGRAM

A Fórum közreműködő partnere: Global Round Table, Brüsszel
Időpont: 2019. szeptember 27.
Helyszín: Horvátország, Split, Hotel Cornaro

Bővebb információ a III. Nemzetközi Energia Fórumról.

Építőipari Hazahívó Börze
2019-06-06 18:00 (Europe/Helsinki) | Magyarországi Müncheni Főkonzulátusa, Mauerkircherstrasse 1A, München, 81679, Németország
Az Építési Vállalkozók Országos Szakszövetsége (ÉVOSZ) szervezésében Építőipari Hazahívó Börze megrendezésére kerül sor Münchenben.
A rendezvény célja a résztvevők érdeklődésének felkeltése a hazai építési piac iránt, ajánlat megtétele annak érdekében, hogy Magyarországra visszatérve folytassák munkájukat.

Időpont, helyszín:
2019. június 6-án (csütörtökön) 18 órától.
Magyarország Müncheni Főkonzulátusa – Mauerkircherstrasse 1A, 81679 München

A rendezvény résztvevői:

Németországban dolgozó magyar munkavállalók
Hazai vállalkozások vezető képviselői:

Duna Aszfalt Út és Mélyépítő Kft.
KÉSZ Építő Zrt.
MARKET Építő Zrt.
Óbuda-Újlak Beruházásszervező és Fővállalkozó Zrt.
VIV Zrt.
West Hungária Bau Kft.
ZÁÉV Építőipari Zrt.

A rendezvény programja:

Tordai-Lejkó Gábor úr, Magyarország Müncheni Főkonzulátusának főkonzulja köszönti a résztvevőket
A magyarországi építési piac helyzetét bemutatja Koji László úr, az ÉVOSZ elnöke
A hazai munkavállaláshoz ajánlatot tevő fenti 7 vállalkozás bemutatkozása
Az ÉVOSZ Németországi Vállalkozási Tagozatát bemutatja Mervai Péter úr, a tagozat titkára
Kávészünet, büfé
Egyéni konzultációk a 7 vállalkozás információs asztalainál

A rendezvényen való részvétel ingyenes!

Nemzetközi üzletember-találkozók Bolognában
2019-06-06 - 2019-06-07 | Bologna, Olaszország
Az esemény az R2B – Research to Business 2019. égisze alatt, az ipari kutatások és innovációs kompetenciák nemzetközi kiállításának 14. kiadásának keretében zajlik. Az R2B 2019. célja, hogy új üzleti lehetőségeket teremtsen a kutatási és üzleti rendszerek között.

Témák:

Agrofood
Építőipar: tervezés és kivitelezés
Energia és fenntartható fejlődés
Kulturális és kreatív iparágak
Élettudományok és jólét
Szolgáltatás Innováció és Big Data

Mechatronika és közlekedés

Dátum
Időpont
Szekció

2019. június 5.
13:30-tól
Regisztráció

14:20 – 16:00
Cluster2Cluster | Workshop

16:00 – 18:30
Cluster2Cluster | Special Meetings

2019. június 6.
10:00-tól
Regisztráció

14:00 – 17:30
B2B Meetings| 1

2019. június 7.
From 9:00 on
Regisztráció

10:00 – 13:30
B2B Meetings | 2

13:30 – 17:30
B2B Meetings | 3

További információ az esemény hivatalos honlapján.

Indul az ÉKE Roadshow
2019-04-24 | Majorossy Imre utca 36., Pécs, 7625, Magyarország
A Magyar Építőanyag Kereskedelmi Egyesület (ÉKE) elnöksége 2019. április 24-én regionális szakmai napot szervez a Dél-dunántúli régió építőanyag kereskedelmi vállalkozásai számára.

Miért érdemes ellátogatnia?

Első kézből kap a kereskedelmi tevékenységét támogató információkat: a helyi és regionális építőipari és építési fejlesztésekről, és egyes előkészítés alatti projektekről, továbbá tervekről!
Üzletvitelét támogató adózási, ekáer és egyéb ellenőrzési információkhoz és tapasztalatokhoz juthat – közvetlenül a hatóságtól.
Koncentrált módon kerülhet képbe az építőanyag-piac aktuális jellemzőiről és arról, hogy mire számítanak a piacon és a szabályozásban a Magyar Építőanyag Kereskedelmi Egyesület tagjai.
Közvetlen közelről ismerheti meg a gyártási folyamatokat az Austrotherm Kft. és a Murexin Kft. gyáraiban!
Megismerheti a hazai építőanyag kereskedőket összefogó ÉKE kezdeményezéseit, tevékenységét.

Mennyibe kerül? A részvétel az építőanyag kereskedelemmel foglalkozó vállalkozások számára díjmentes, de előzetes regisztrációhoz kötött (a regisztrációs lap visszaküldésével).
Cím: Takler Kúria, „Böllér Tanya” épület, H-7100 Szekszárd, 1799 Hrsz. Decsi-Szőlőhegy PL. 57., GPS koordináták: 46.281776, 18.680823
A gyárlátogatás helyszínei: Austrotherm Kft. – 7100 Szekszárd, Wopfing u. 3., Murexin Kft. – 7100 Szekszárd, Ipari Park, Wopfing u. 10.
A rendezvény részletes programja és a jelentkezési lap az alábbi linkre kattintva érhető el:
EKE_Roadshow_meghívo_Szekszard_20190424

Mostari Nemzetközi Gazdasági Kiállítás és Vásár 2019
2019-04-09 - 2019-04-13 | Mostar, Bosznia-Hercegovina
A 22. Mostari nemzetközi Kiállítás és Vásár Bosznia-Hercegovina – és egyben a balkáni régió – egyik legrangosabb gazdasági eseménye. Szervezési- és programkoncepciója az országok üzleti, gazdasági bemutatását célozza meg, amely lehetőséget biztosít az intenzívebb két- és többoldalú gazdasági kapcsolatok kialakításához. A szervezők konferenciák, kerekasztal-beszélgetések, üzleti fórumok és a média nyilvánosságának biztosításával igyekeznek hozzájárulni a kiállítók kulturális, gazdasági, gasztronómiai és etnográfiai bemutatásához.

A szervezők 30%-os kedvezményt biztosítanak az egyes országokból kollektívan jelentkező cégek számára.

A Gazdasági Vásár kiállítási programja:

Gépjárműipar
Építőipar
Mezőgazdaság és élelmiszeripar
Faipar
Kommunális berendezések
Elektronikai- és vegyipar
Egészségügyi felszerelések és kozmetika
Telekommunikáció és technológia
Pénzügy és biztosítások
Fémgyártás és feldolgozás

A Turisztikai Vásár kiállítási programja:

Turisztikai egyesületek
Utazási irodák
Borászatok és vinotékák
Hotelek és motelek
Turisztikai desztinációk
Éttermek és vendéglátás
Vendéglátó szolgáltatások
Városok és megyék
Sport és turisztikai tartalmak
Hagyományos termékek
Kísérő iparágak

Részvételi felhívás
Jelentkezési lap

Jelentkezési határidő: 2019. február 25.

EU Industry Days 2019
2019-02-05 - 2019-02-06 | Európai Bizottság, Brüsszel, Belgium
Az Európai Bizottság harmadik alkalommal szervezi meg az „EU Industry Days” konferenciát 2019. február 5-6. Brüsszelben.

Az előző eseményhez hasonlóan a 2019-es EU Industry Days is egy színvonalas konferencia lesz, amely kulcsfontosságú politikai előadókat és különböző ipari szféra szakértőit szólaltatja meg, továbbá szekcióüléseket tartanak az iparban jelentős szereppel bíró stakeholderek.
A rendezvény ideje alatt egy kiállítást is bemutatásra kerül, melynek témája, hogy az EU hogyan támogatja az ipari modernizációt különböző programok és kezdeményezések révén.
A 2019-re kiválasztott területek az ipar és a fenntarthatóság, az ipar és a globalizáció, valamint az innováció és a digitalizálás.
További információ: EU-INDUSTRY-DAY@ec.europa.eu

Kontaktnapok Ungváron
2018-11-22 - 2018-11-23 | Majorossy Imre utca 36., Pécs, 7625, Magyarország
2018. november 22-23-án Ungváron Nemzetközi Kontaktnapok kerülnek megrendezésre a következő témakörökben: építészet, építő és díszítő anyagok, javítási szerszámok és eszközök; fűtési rendszerek, hőszigetelés, világítástechnika; energiatakarékosság; bútor és bútorkellékek; faipari termékek.

A találkozó részletes programja:

November 22.
15.00-tól
A résztvevők érkezése, elhelyezkedés

19.00
Vacsora

November 23.
8.00
Reggeli

9.00-10.00
Regisztráció

10.00-10.15
Ünnepi megnyitó

10.15-14.30
Üzleti megbeszélések

14.30
Ebéd, a résztvevők elutazása

Részvételi feltételek:

Cégismertető és elhelyezendő reklámszöveg megküldése a következő fax számra (38O-312) 66-94-74.

További információ:
Kontakt telefonok: ( 38O 312) 66-94-62, 66-94-50 tel./fax: 66-94-74
E-mail: exib@tpp.uzhgorod.ua
